“એ માણસ અર્ધનગ્ન અવસ્થામાં ફરે છે.એને કેમ જીવાય એનું ભાન નથી.ગળામાં ચીતરી ચડે એવા નાગ ભરાવે છે.શરીર આખામાં રાખ ચોપડે છે,જેને પ્રતાપે એ કોઇ આદિવાસી જેવો જણાય છે.સવા મણ વજનની એની જટા છે કે જેમાં ચકલીઓ માળા બાંધી,બચ્ચાં ઉછેરીને જતી રહે તોય ખ્યાલ આવે એમ નથી!કાન ફાડી નાખે એવો ત્રાસદાયક ડમરાનો નાદ કરે છે.તાનમાં આવે ત્યારે મનફાવે એમ નાચે છે.એના ભેગાં એના જેવા જ વિચિત્ર એના સેવકો અને મિત્રો છે.ભૂત-પ્રેતોનો ને વૈતાળોનો સંગ તેને ગમે છે.સ્માશાનમાં જઇને રહેવામાં તેને આનંદ આવે છે.હે પુત્રી ! આવા માણસ સાથે તું લગ્ન કરવા માંગે છે ?”